Vērene mõis

pisi|Vērene mõisa peahoone
pisi|Vērene mõisa kõrvalhooned
Vērene mõis (saksa keeles Fehren, läti keeles Vērenes muiža) oli rüütlimõis Liivimaal Riia kreisis Madliena kihelkonnas. Nüüdisaegse haldusjaotuse järgi asub mõisasüda Lätis Ogre piirkonnas Madliena vallas Vērenes.

Ajalugu
Mõisa varasem ajalugu
pisi|100px|left|Buddenbrocki suguvõsa aadlivapp
Vērene oli kauaaegne Krüdeneride aadlisuguvõsa valdus. Juba XIV sajandil valdas seda Wolmar Krüdener.Stryk 1885, Lk 103. Seda on esmamainitud 1470. aastal külana. Küla oli see veel 1567. aastal. Mõisaks on seda esimest korda nimetatud 1681. aastal.Baltisches historisches Ortslexikon. 1990. Lk 162. Tõenäoliselt oli mõis olemas juba varem. XVII sajandi algul pärandus see Krüdeneridelt abielu kaudu Buddenbrockidele. 1651. aastal kinnitati valdust Caspar Dionysus von Buddenbrockile (suri pärast 1682) ja tema vendadele. Eelnimetatu oli mõisnik veel 1682. aastal, mil reduktsioonikomisjoni otsusel seda ei redutseeritud ja jäeti talle pärusomandiks edasi.Stryk 1885. Lk 96. 1688. aastal oli see tema pärijate nimel.LVVA, f. 7348, n. 1, s. 55. Liivimaa mõisad 1688, L 11p. Järgmine mõisnik oli ooberstleitnant ja Liivimaa maanõunik Heinrich Gotthard von Buddenbrock (1648−1727). Ottiliana Charlotte von Buddenbrocki (1705−1735) kaudu päris mõisa tema abikaasa vabahärra Gotthard Magnus von Budberg (1689–1743). Viimane müüs mõisa härra von Asseburgile, kellelt see ostu kaudu Franz Johann von Beckernile siirdus.

Vērene ja Hanenfeldtid 1755−1920
pisi|100px|left|Hanenfeldti suguvõsa aadlivapp
pisi|right|Vērene mõis pärast 1905. aasta põlengut
1755. aastal ostis mõisa maakohtuassessor Jakob Johann von Hanenfeldt (suri 1784). Ta pärines Ravensbergi krahvkonnast Riiga siirdunud bürgeriperekonnast.Genealogisches Handbuch der baltischen Ritterschaften. 1929. Lk 997. Enne mõisa ostmist võttis ta rendile Jeri ning ümberkaudsed Odziena ja Mārciena mõis. Naitus Odziena mõisaomanike perekonnast pärit Magdalena Barbara von Bruemmeriga. Mõisa päris tema poeg ooberst Reinhold Andreas von Hanenfeldt (1749−1834). Ta võeti esmalt Liivimaa aadliraamatusse ja 1797. aastal Liivimaa matriklisse.Genealogisches Handbuch der baltischen Ritterschaften. 1929. Lk 998. 1835. aastal sai mõisa pärisomandiks tema poeg Alexander Nikolaus von Hanenfeldt (1808−1880), kellelt päris tema poeg Andreas Karl Johann Alexander von Hanenfeldt (1843−1887). 1889. aastal sai mõisa omanikuks tema vend Andreas Karl Albert Sigismund Paul von Hanenfeldt (1848−1919), kes elas vaheldumisi Riias ja Suntažis.Richter, Adolf. Baltische Verkehrs- und Adressbücher. Band I. Livland. Riga, 1909, veerg 317. Tema ajal sai mõis 1905. aasta sündmustes kannatada. Paul von Hanenfeldt mõrvati bolševike poolt 1919. aastalGenealogisches Handbuch der baltischen Ritterschaften. 1929. Lk 1007. ja mõis võõrandati tema pärijatelt 1920. aastal.

Vērene karjamõisad
Korleni (Korlan) karjamõis oli alles veel 1909. aastal. Juba 1681. aastal on mainitud kahte sellenimelist talu.Baltisches historisches Ortslexikon. 1990. Lk 296. Ķeitani (Neuhof) karjamõis asus ühe kilomeetri kaugusel kagus.Baltisches historisches Ortslexikon. 1990. lk 422. 1909. aastal oli peamõisal veel teisigi väiksemaid karjamõisaid.

Mõisa suurus
1909. aasta hinnati mõisa suuruseks 8536 riia vakamaad ehk 2845 tiinu ehk 3108 hektarit. Sellest 882 vakamaad (321 hektarit) moodustas müümata kvoodimaa. 1548 vakamaad (563 hektarit) talumaad oli ära müüdud. Seega liigitus Vērene suurte mõisate (üle 2500 tiinu) hulka.

Mõisamajandus 1909. aastal
Vērenes asus meierei, kus toodeti juustu. Seda valmistati aastas 10 000 naela ning turustati Riias ja Daugavpilsis. Mõisas asus auru jõul töötav jahu- ja saeveski. Nelja versta kaugusel mõisasüdamest paiknes tellisetehas. Lisaks oli mõisal kaks kõrtsi: Kalnekrug ja Tappekrug (asus mõisast 11 versta kaugusel).

Mõisaansambel
Historitsistlik kahekorruseline häärber valmis XIX sajandi 2. poolel. Seda ilmestavad etteulatuvad tiivad ja ühekorruseline keskosa. Rõhtsad karniisid ja kaaravad sisaldavad uusrenessanslikke elemente. 1905. aastal sai hoone kannatada, kuid hiljem taastati. Mõisasüdames on säilinud veel puidust ait ja XVIII sajandist pärit puust valitsejamaja.Sakk, Ivar. Läti mõisad. Reisijuht. Tallinn: EVG Print, 2006. Lk 170.

Vērene mõisa hoonetekompleks (sealhulgas häärber, kupja maja, ait ning park) on regionaalse kaitse all olevad kultuurimälestised.Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts Looduskaitse all on Vērene mõisa allee.Latvijas īpaši aizsargājamām dabas teritorijām dabas datu pārvaldības sistēmā OZOLS

Viited

Kirjandus
Baltisches historisches Ortslexikon. Teil II. Lettland (Südlivland und Kurland). − Quellen und Studien zur baltischen Geschichte. Köln-Wien: Böhlau Verlag, 1990.
Genealogisches Handbuch der baltischen Ritterschaften. Teil: Livland. Bd II. Görlitz: Verlag E. U. Starke, 1929.
Stryk, Leonhard von. Beiträge zur Geschichte der Rittergüter Livlands. Zweiter Teil. Der lettische District. Dresden: Druck von Albanus´schen Buchdruckerei, 1885.

Kategooria:Läti mõisad
Kategooria:Vidzeme
Kategooria:Madliena kihelkond
Kategooria:Budbergide mõisad
Kategooria:Krüdenerite mõisad
Kategooria:Buddenbrockide mõisad